Wëżigimnazjalné szkòłë w Kòscérznie miónkòwałë sã w rozkòscérzanim swòjégò bédënkù strzód absolweńtów gimnazjów. Pôrãset lëdzy w òbrëmienim Òdemkłégò Dnia òdwiedzëło 4 placówczi: Òglowòsztôłcącé Liceùm m. Józefa Wëbicczégò i trzë Krézowé Karna Szkòłów. Gimnazjaliscë mòglë òbezdrzec wiele szpecjalno przërëchtowónëch na ten dzéń stojiszczów i pòkôzków, zwiedzëc warstatë i ùczbòwé zale. Z ùczãstnikama Òdemkłégò Dnia w kòscérsczich szkòłach gôda Ana Cupa-Dzemińskô. Rekrutacjô do wëżigmnazjalnëch szkòłów sã zacznie 8 maja i mdze dérowac do 14 czerwińca.